Veiligheidswag voor begrafnisonderneming doodgeskiet(Foto: Netcare 911) ŉ Veiligheidswag is Vrydagoggend voor ŉ begrafnisonderneming in KwaMashu, Durban doodgeskiet. Netcare 911 is omstreeks 07:40 na die toneel ontbied. “Die veiligheidswag was op diens by die onderneming toe hy deur ŉ getal onbekende skieters aangeval is. Hy is dood aangetref op die toneel en het sowat 12 skietwonde opgedoen,” het die maatskappy in ŉ verklaring gesê. Die KwaMashu-polisie stel ondersoek in na die omstandighede rondom die voorval. Netcare 911 het sy meegevoel betuig met die man se familie.